MUNICIPIUL CRAIOVA

CONSILIUL LOCAL AL MUNICIPIULUI CRAIOVA

  HOTĂRÂREA NR. 142
privind modificarea Hotărârii Consiliului Local al Municipiului Craiova nr.82/2012 referitoare la numirea membrilor în consiliile de administraţie ale Spitalului Clinic Municipal „Filantropia” Craiova, Spitalului Clinic de Boli Infecţioase şi Pneumoftiziologie „Victor Babeş” şi Spitalului Clinic de Neuropsihiatrie Craiova
  Consiliul Local al Municipiului Craiova, întrunit în şedinţa ordinară din data de 27.04.2017;

      Având în vedere raportul nr.51215/2017 întocmit de Serviciul Resurse Umane prin care se propune modificarea Hotărârii Consiliului Local al Municipiului Craiova nr.82/2012 referitoare la numirea membrilor în consiliile de administraţie ale Spitalului Clinic Municipal „Filantropia” Craiova, Spitalului Clinic de Boli Infecţioase şi Pneumoftiziologie „Victor Babeş” şi Spitalului Clinic de Neuropsihiatrie Craiova;

      În conformitate cu prevederile Legii nr.95/2006 privind reforma în domeniul sănătăţii, modificată şi completată;
  În temeiul art.36 alin.2 lit.d coroborat cu alin.6 lit.a pct.3, art.45 alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:
 Art.1. Se aprobă modificarea anexei nr.2 la Hotărârea Consiliului Local al Municipiului Craiova nr.82/2012 referitoare la numirea membrilor în consiliul de administraţie al Spitalului Clinic de Neuropsihiatrie Craiova, în sensul înlocuirii dnei. Răpănoiu Carmen-Luisa, cu dna. Popescu Desdemona, director adjunct al Serviciului Public Management Spitale, Cabinete Medicale şi Creşe din Municipiul Craiova. 
 Art.2. Se aprobă modificarea anexei nr.3 la Hotărârea Consiliului Local al Municipiului Craiova nr.82/2012 referitoare la numirea membrilor în consiliul de administraţie al Spitalului Clinic de Boli Infecţioase şi Pneumoftiziologie „Victor Babeş” Craiova, în sensul înlocuirii dnei. Răpănoiu Carmen-Luisa, cu dna. Popescu Desdemona, director adjunct al Serviciului Public Management Spitale, Cabinete Medicale şi Creşe din Municipiul Craiova. 

Art.3.  Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane,  Spitalul Clinic de Neuropsihiatrie Craiova, Spitalul Clinic de Boli Infecţioase şi Pneumoftiziologie „Victor Babeş” Craiova, dna. Popescu Desdemona şi dna. Răpănoiu Carmen-Luisa vor aduce la îndeplinire prevederile prezentei hotărâri.

